
Destpêk 

Zayendperestiya civakî, pirsgirêkeke civakî ye û bingeha wê jî bi teşeya 
cudavaniya arasteyî jinan derdikeve holê. Çareseriya vê pirsgirêkê, mîna 
pirsgirêkên din ên civakî, bi gelek bîwaran e. Em nikarin cudavaniyê tenê 
bi nirxandina kirariyeke cuda ya di navbera wekheviyê de an jî wateyan de 
bikin. Bê em bi gelek cudavaniyê qiraçan wê analîz bikin. Lê ji ber ku em ê 
li gorî naveroka romanê biçin em ê vê cudavaniyê li gorî têgeha zayendpe- 
restiya civakî analîz bikin. 

Romana Meryema, bi awayeke objektîv û bi rengekî derûn-civakî, re- 
alîzma civakê şanî me dide. Roman, her çiqasî bi diyalogê dest pê bike û 
heta dawiyê bi vî awayî dewam bike jî bi gelemperî bi monologê didome. 
Ji ber ku karaktera li hemberî serlehengê kêm caran û bi kurtasî bersivan 
dide û pê re nakeve di nav gengeşiyan de. Navê romanê, ji ber ku roman bi 
gelemperî li ser nêrîna perdeya keçaniyê bûyeran derdixe holê, bi hişmendî 
ji navê keçîna Meryemê -a ku dayika nebî îsa- hatiye hilbijartin. Serlehenga 
romanê, yeke zîrek, zana û jêhatî ye. Li ser her bûyera ku bi neyînî bi serê 
wê de tê, bi ser xwe ve tê û xwe ji nû ve vedijîne. Serleheng, bi ser kevalên 
xwe de him analîza nîgar û rengên wêneyên xwe him jî analîza derûniya 
xwe û di ber re jî serpêhatiyên xwe yên di nava civaka xwe de analîz dike. 
Nivîskar bi devê serlehengê, rexneya civakê û herwiha rexneya mêrên ku 
di bin bandora feodalîte, ol, civak, berjewendî û kevneşopiyê de ne dike. 
Trajedî û tenêtiya Kurdistanê, bi metafora serlehengê tîne ser zimên. 





Di gotarê de, em ê pêşiyê li ser dozîneya femînîzmê û têgeha zayendpe- 
restiya civakî bisekinin. Dûv re em ê pirsgirêka jinê ya di nava civakê de li 
gorî cudavaniya zayendê, bi têgeha zayendperestiya civakî vekolin. 

Di vê xebatê de me ji xwe re kire mebest ku bi têgeha zayendperestiya 
civakî, direfş û neqşên nehênî yên di berhema Sebrî Silêvanî ya bi navê 
Meryemaye de derbixine holê û li gel van direfş û neqşên nehênî bi germi- 
çanga zayendperestiya civakî, pirsgirêka jinê ya di nava civaka pederşahiyê 
de vekolînin. Mebesta me ew e ku em, romana Sebrî Silêvanî ya bi navê 
Meryemayê bi kûrayî vekolînin û sembolên nehêniyên li ser pirsgirêka jinê 
ya ku di nava civaka nêr de hatiye qirkirin û metaforên ku di nava romanê 
de hatine veşartin rapêş bikin. Di encama van vekolîn û dahûrînan de, em 
ê li ser karakterên mêr bisekinin û li himberî mêraniyê avakirina jinê analîz 
bikin. Di dawiya vê analîzê de em ê bigihijine wê encamê ku nivîskar tê- 
koşîna di navbera nemîşa jinê -ya ku Sebrî Silêvanî afirandiye- li gel jina 
ku di nava civakê de tê mehandin û helandin nîşan dide û herweha bi wê 
nemîşê vebiyandina Kurdistanê şanî me dide. 


1. Femînîzm û Zayendperestiya Civakî 

Di dema modern de femînîzm, repinên xwe li gorî felseyekê û tevgerekê 
ji Serdema Ronakbûnê ya sedsala i8an digire. Bi taybetî dawiya sedsala 
i8an û serê sedsala îgan dewra, ji bo jinan avakirina civatên zanyarî, bi 
xîreta nivîskarên mîna Mary Wollstonecraft, John Stuart Mill pênasîneke 
diyarker a li ser kategoriya jinên di nav civakê, lêkolînên li ser mafên jinan 
û zayendperestiya civakî ye. Zêdetir jî di sedsala îqan de femînîzm, ji ber 
ku jin di nava civakê de pozîsyona di rêza duyem de têne dîtin û baweriya 
tevgerîna bêdadiyê bi ser wan ve zêde diçe, dibe tevegereke komî. 

Dozîneya femînîzmê, zayendperestiyê di dirûvê hikumraniya civakî de 
dinirxîne û armanca wê fêmkirina xwezaya “newekheviya zayendperestiya 
civakê” ye. Ji ber vê sedemê soreşekî bi pergala serweriya mêrên ku zor- 
dariyê didine beden, nasname û keda jinê dipejirîne. Zayendî, gewşînên 
bîyolojîk û fîzîkî nîşan dide. Zayendperestiya civakî jî, rolên ku bi civakê ve 
veavabûne li ser zayendên mêr û jinan îfade dike, vedibêje. 

“Ji bo Marksîzmê ked çibe ji bo femînîzmê jî zayendî ew e; tişta ku bi 

tevahî aîdê wan e, lê ji mirovan hatiye standin.” (C.A. Mackinnon) 

Marksîzm her çiqasî îdeolojiyeke azadiyê be jî pirsgirêka azadiya za- 
yendîtiyê li pişt xwe dihêle. Jê re ya giring rizgariya civakê ye; pêkhatina vê 
jî bi tekoşîna proleteryayê ye. “Pêşxistina nakokiya ked-sermayeyê, teşeyên 
kedxwariyên din li pişt dixe. Feraseta serfiraziya kedê yê cureyên kedxwa- 


riyên din çareser bike, di pozîsyoneke ragirtîde ye.” (Marx, r. 64). Ev nayê 
wateya ku qîmet nadine azadiya zayendîtiyê lê belê çareserkirina vê pirs- 
girêkê jî bi vî awayî li pişt dixin. 

“Femînîzm, ji ber ku bala mirovan bi ser bindestiya jinan û zayen- 
dperestiya civakî de dikişîne, li ser daxwazên jinê yên ku tevî ketine nava 
jiyana civakê de piştgiriyeke giring dike.” (Goldman, r. 54). Femînîzm, 
nêrîna Marksîzmê bi awayeke “çavasêkirina zayendîtî” dibîne û rexne dike. 
Lê femînîzm jî mîna marksîzmê nakokiya mêr û jinê nakokiyeke bingeh 
dihesibîne û metodolojiya Marksîzmê dişopîne. Ango nakokiya “ked-ser- 
mayê” ya di Marksîzmê de bi nakokiya “mêr-jin” di femînîzmê de cî digire. 

Ji ber ku lîberalîzm pirsgirêka azadiya zayendîtiyê di bingeha gerdû- 
niyê de bi arasteyên îdeolojîk pişt çavan digire, marksîzm rizgariya jinê 
sparteyî rizgariya gelemperî dike û femînîzm jî azadiya jinê tenê bi tekoşî- 
neke kedxwariya li ser zayendiyê dike nêrînên li ser wanan ji ser eynî para- 
dîgmayê çêdibin û koka wan jî modernîte ye. 

Li Kurdistanê dozîneya femînîzmê zêde bi pêş de neçûye. Her çiqasî bi 
tevgerên siyasî pirsgirêka jinê bê ser zimên jî xebat û lêkolîneke baş li ser 
vê mijarê nehatiye kirin. Mojab sedemên vê pirsgirêkê di pirtûka xwe ya 
bi navê Devletsiz Ulusun Kadmlari (Jinên Netewa Bê Dewlet) de berfireh 
nivîsandiye. Ji pirtûka wî jêgireke kurt: 

“Ev 20-30 sal e em şahid bûn ku li rojavayê “teqîneke agahiyê” li ser 
femînîzmê dibe. Bi wergeran û hewldanên herêmî, nêztêdayîna femînîzmê 
di dinyayê de deng dide. Mixabin, mîna agahiyên ku me di jor de gotî di 
derbarê jiyana jinên kurd de li ser dozîneya Femînîzmê tu xebat nehatine 
wergerandina kurdî; ku ev ziman di nava 6.600 zimanê dinyayê de rêza çilî 
yên ku herî têne axavtin de cî digire. Weku min berê jî diyarkiribû ku, hevêr- 
keke pêkhatina bastana lêkolînên li ser jinên kurd heye: tu akademîsyenên 
ku li ser jinên kurd xebatan dikin nînin, li ser vê mijarê xwendekarên ku go- 
taran binivîsin nînin, koleksîyonê pirtûkxaneyan, bûrsên lêkolînê û derfêtê 
weşanê nînin.” (Mojab, r. 32). 

1.1. Di Kurdistanê De Diyardeya Jinê: Ya Li Ser Mînaka 
Başûrê Kurdistanê 

Ji bo mijara me baş werê fêmkirin em berî ku behsa di civaka Kurdis- 
tanê de diyardeya jinê bikin emê li erdnîgariya Kurdistanê binêrin. “Dema 
ku em li dîrokê dinêrin Kurdistan, di derawa welatekî ku bi peymanên em- 
peryalîst ên Kasr-i Şirin (1639), Turkmençay (1825) û Lozan (1923) ê hatiye 
par kirin, parçe kirin de ye. Bi taybetî Peymana Lozanê ya di sala i923an de 
Kurdistan, bi Bakûr (Tirkiye), Başûr (Irak), Rojhilat (îran) û Rojava (Surî) 


kirine çar parçe.” (Beşikçi, r. 42). Em dikarin kurdên ku li Yekitiya Sovyetê 
mane jî li wan zêde bikin. Ev pênc parçe jî di nava xwe de cudahiya çandî, 
aborî, civakî hwd. dihewînin. Jinên kurd jî ji ber vê sedemê di bin kargerî û 
bandora pênc rejîmên cûda de mane. Cudahiyên normên rewiştên civakî di 
mijara “jinê” ya ku em behsa wê dikin de jî xwe şanî me daye. 

Ger ku em bi taybetî li ser Kurdistana Başûr (Irak) bisekinin em ê li 
tûşîhevbûna binyata civakeke feodal rast werin. Dîsa realîteya diyardeya 
olê jî di pozîsyoneke aktîf de ye. Ev hemû pergal jî nêrîna li ser jinê diafirîne 
û di jiyana civakê de jinê bi statûyî bêqîmet dike. Jin, di nava binyata eşîrî 
de ji bilî mafên mastereyî ne xwediyê tu binyatên fonksîyonel e. 

Di Kurdistana Başûr de mijara yekem ku bala me dikişîne pirhevserî ye 
ku ew xistina bin ewleyiya zagonî de. Ev mafê ku xwe dide ber doktrînên 
dînî, di nava civakê de bêqîmetkirina jinê, şanîdera di pêşwaziya nihîşkên 
ajoyî yên di zîhniyeta mêran de bûyîna binyada metayî ye. Di feraseteke 
kapîtal de qîmeta jinê bi sermayeyî heye. Jiyana wê li ser biryara endamên 
malbatê diyar dibe. Herweha ev pirehevserî ji bilî kirpandina çerxa serma- 
yeya kapîtal, bê em bi pirtûkên pîroz û jiyana pêxember re li hev werînin. 
Da ku em bibînin ol di nava jiyanê de çiqasî cî digire û di metabûyina jinê 
de çawa risteke aktîf digire şanî me dide. Li Kurdistana Başûr realîteya 
zewicandina zarokên biçûk û bûkên zarok jî pirsgirêkeke giring e. 

“Pêşgotineke kurdan heye ku dibêje “Mêr sîwanê yên din e” yanî mêr 
parêzgerê jinê ye. Ger ku mêrê jinê (an ku ezêb be bavê wê) nebe ew dite 
wateya ger ku hatina derbê jinê li tûşî pirsgirêkên civakî û yên aborî. Di 
civaka pederşahî de, têgehên giring “namûs” û “eybî”yê ku namûsê pêwendî 
bedena jinê dikin de, jinên ku parêzgerên wê yanî mêr û bavê wê ne li cem 
wê be mirov bi awayeke şikberî lê dinêre. Ji ber vê yekê endamên malê yên 
mêr dixwaze ku jinê û zarokên wê ji nêz ve bişopînin û kontrol bikin. Di 
nava kevneşopiyê de mêr, berpirsiyariya jin û keçên di nava malê de mîna 
“meseleyeke namûsê” dihizirîne.”(YusifYunis Cewher, Veguhezêr Choman 
Hardi, r. 207). 

îro di dinyayê de welatên ku zêde bi pêş de neçûne -taybetî li parze- 
mîna Efrîqayê- nîreta sineta jinan heye. Bi vê nîretê tê xwestin ku jin ji 
aliyê zayendîtiyê ve girêdayî mêran bibe. Zayendîtiya jinan mehkûmî mê- 
ran kirine. Herweha bi vê meseleyê ve avêtina têgeha “namûs”ê ji bo jinan 
dibê tirsa xeweke reş. Etîmolojiya peyva namûsê ji peyva “eco-nomus” a 
Yewnanî dite. Wateya wê, di jiyana malê de jiyîneke hevpar e. Lê her çiqasî 
ev peyv vê wateyê bigire naveroka xwe jî di nav gelên rojhilata navîn de 
çawa tenê ser perdeya keçaniya jinan an ku li ser tevgerên jinê yên di nava 
jiyana civakê de tê hesibandin li Kurdistana Başûr jî wisa tê hesibandin û 
ev bergeh li ser jinê rûxandineke giran ava dike. 


“Carinan jî malbatên wan ji ber ku mêrên wan mirine û ew sax mane bi 
wan de dixeyidîn. Herwiha pirsgirêkên erşêt jî hebûn. Gelek jin ji ber ku di 
gundên biçûkte mehra melayî dikirin nasnameya wan a mehrî nebû. Ev jin 
piştî enfalê ji tiştên ku mafê wan bûn hatine mehrûmkirin.” (Hardi, r. 208). 

Rasteqîneke din a giring heye ku piştî Enfalê gelek jinên başûr bê sem- 
yan û bê cih mane. Ketine nava valayiyekê di neqeba mirin û jînê de, derû- 
niyeke neyînî li ser wan çêbûye. Li aliyekî êşa wan a giran li aliyê din pirs- 
girêkên aborî û xwegirtina nava civakê. Gelek zorî û zehmetî kişandin. Her 
çiqa piştî ku dewleta kurd li wir avabû mehane dane wan jî hê jî di nav wan 
pirsgirêkan de ne. Gelek jê jî hê li hestûyên nasên xwe digerin. 

Belkî em nerîta Kurdistana Başûr nikarin ji her sê parçeyên Kurdistanê 
re bikine mînak. Di parçeyên din de mafên jinan bi encama tekoşîna azadi- 
ya jinê bi xwe ve hatine standin. Guherîn-veguherîna Kurdistana Başûr jî 
bi xweparêziya jinê yê bi xwe pêk bê. 

2. Metaya Civakê: Jin û Metaforên di Romanê de 
2.1. Ji Çavên Meryemayê Zayenda Nêr 

“Bibore Narîna min, belê serê çend salan e û ew jinê wekî makerekê 
dibînin, xerabê wan lê siwar dibe û qencê wan barê xwe lê dike û ê bêdeng jî 
dixwaze devê wê lixav bike. Belê ew roj çû... Çûnek bêveger. Jinê biiyar da, 
erê biryar da ku biaxive û şahidiyê li ser kiryarên hemûyan bide, bêawarte.” 

( Meryema , r. 19). 

Zayendê nêr bi çavên Meryemayê pir neyênî ye û pirsa nêrîna payebi- 
lindahiya mêran a ku li ser jinan dike. Meryema, rexneyeke tûj li ser mêran 
dike ku mêr li ser jinê fermanrewa ye, qîmeta jinê jî nizane, xwe di nav 
kevneşopên rojhilatî de wenda kiriye û mîna metayekê tenê ji bo xerîzeyên 
xwe yên zayendî bi kar dibe, wekî her giyandarekê tenê dixwaze hestên xwe 
têr bike û wekî din ji binî naxwazê bikeve nav hestên jinê de an jî derûnî û 
cîhana wê de. Li gorî Meryemayê mêr, jinê weke rebeneke safî dibînin û ti- 
nazên xwe bi rastbêjiya wê dikin. Herwiha jinên ku ji keçaniyê ketine li ber 
çavên wan dehmenpîs, necîs û heram in. Meryema, di pêvajoya dîrokî de 
bala xwe didê mêran ku çend sal derbas bûne, gelek tişt û cih hatine guhar- 
tin, lê ew hê wek xwe mane û hê jî ji bo zik û binzikê xwe dijin, herweha mêr 
ji ber vê yekê tu cudahiyê di navbera xwe û heywanan da nahêle û baweriya 
xwe ji tuxmê zilaman wenda dike. Derûniya Meryema xera dibe û her tiştê 
ku xwe nêzîk dike li gorî wê nêr dibe. Ji mêran zehl dike lê di heman demê 
de jî ji wan hez jî dike. Di xewn û xeyala xwe de mêrekî ku wê baş nas bike 
û wê tenê ji bo wê hez bike dide jiyandin ku ew mêr ê rojekê derkevê rastî 
wê û wê bi xwe re bibe. 


2.2. Di Nava Ol û Kevneşopiyê De Mafê Jinê 

Di nava kevneşopên rojhilatî de mafên jinê ji aliyê mêrên feodal ve ha- 
tine standin. Mêrên feodal, jinan li gorî kêfa xwe bi awayeke metayî dibînin 
ku karê xwe pê bînin û dev ji wan berdin. Mêrên feodal ên ku kevneşopî û 
dîn ketiye nava wan û ew xistine bûnewereke din, jinê, lawaz, biçûk û mîna 
metayekê dibînin ku dikarin ji xwe re têra xwe jinan bînin, kengî bixwazin 
wan bêmehr bihêlin, bi sûncekî ligel mêran de tenê jinê ceza dikin, sêdar 
dikin, recm dikin û bûnewerên mê di nava hebûnê de nabînin. Civak, bi 
giştî ber bi zayenda nêrbûnê ve diçe û heman civak ji bîr dike ku şengistê 
mê yên ku ciwan û afirêner in, bi ser wî halê wan de jinan li pişt şibakeyên 
tarî û girêdayî dihêlin. 

Nivîskar, di romanê de rexneya civakê dike û vê yekê jî di nava dog- 
mayên rojhilatî de şerê hebûna jinê bi awayeke ilmî û pêşketî dike, kevne- 
şopên rojhilatî dide ber teyrokê û ji bo çareseriya wê pirsgirêkê alternatîfa 
xwebûnekê derdixîne ku jin di nava wê civakê de xwe ji nû ve biafirîne û bi 
wê afirandinê wan kevneşopên dûrî aqilan bixe di binê erdê de. 

“Li bîra min tê, carekê li kilasa şeşê seretayî, mamostayê perwerdeya 
ayînî di dersê de bi şanazî got: “Li dû dînê îslamê, mafê zilamî heye heta çar 
jinan jî bîne” Qet ji bîra min naçe dema ku min bi sersamî pirsyar araste kir: 
“Seyda, çima mafê zilaman heye lê mafê jinan tune ye?” ( Meryema , r. 22). 

Herweha rexne li ser olê jî heye ku ji aliyekê ve di olê de mafê mêran li 
ser jinan bi piranî heye û ji aliyê din jî jin xemsar dihêlin. Di heman demê 
de ew civak bi hênceta olê mafê hezkirin, evîn û azadiyê li jinê heram û qe- 
dexe dike. Bi şêweyeke kirêtî jinê diçewsînin ku agahiya kesekî ji êş û kulên 
jinê nebe. Mîna ku li jêgirtina ku me li jor dayî Meryema serî li wan şaşîti- 
yan radike û dixwaze ku mafê jinan jî di nava civakê de ciyekî giring bigire. 

“Min bavê xwe dît belê hêj min Xwedê nedîtiye. Heger hebe wê xwe 
nîşa min bide. Lê wexta xwe nîşa min da ez ê çawan wî nas bikim? (...) lê ez 
hest dikim ku yek Xwedê heye û hindek caran dixwazim di mîhraba wî de 
gunehên xwe aşkera bikim, xwe a qurban bibînim, belê...” ( Meryema , r. 57). 

Di fîlmekî Majîd Majîdî de zarokekî kor dibêje: “Ez ê dest bidime hemû 
tiştî heta ku Xwedê bibînim. Wexta ku min ew dît ez ê jê bipirsim ku ev kê- 
masî çima daye min û ez ê hemû tiştên di nava dilê xwe de jê re vekim û jê 
re bibêjim.” (Rengê Bihûştê, 1999). Meryema jî bi jêgira ku me li jor daye, 
xuya dike ku ji olê dûr ketiye, bawerîyê bi Xwedê nayîne lê belê dixwaze 
Xwedayek hebe ku ewqas zordariya li ser wê û jinan jê bipirse. 


2.3. Rexneya Li Ser Perdeya Keçaniyê 

“Perdeya keçaniyê bûye pîvan bo mêbûnê, bûye şert û merc bo keçînî û 
dehmenpakiyê. Belê heger her kunikek ji laşê keçikê perdeyek pê ve hebûya, 
tu bibêjî ku seranserî vî welatî keçikek saxlem mabûya?” ( Meryema , r. 41). 

Meryema bi vê gotinê rexneya xwe ya li ser nêrîna perdeya keçaniyê 
dike. Herweha di civakên paşketî de perdeya keçîniyê giring e û wê dikine 
hêncet û gova exlaq û paqijiya jinê. Ji bo vê perdeyê gelek rûdanên diltezîn 
diqewimin. Hinek keç ji bo wê nikarin bizewicin û carinan jî têne kuştin. 
Helbet ev ne tiştekî baş e, tiştekî gelek çewt û bêwate ye. Meryema, perdê 
an ne perdeyê, wî ramanî pûç dibîne ku wê li ser jinan dikine merca namûs 
û paqijiyê. Dixwaze ku civak dev ji vê nêrîna xwe berdê û bi çavekî din, jinê 
ne bi perdeya keçîniyê bi paqijiya dilî bibînin. 

2.4. Diyardeya Şîmendîferê û Kevalên Meryema 

“(...) li benda şîmendefirekê me heta ku bê, min siwar bike û dûr bibe, 
dûr dûr, ber bi hindek îstgehên ku min nedîtîn. Narîn, ez ditirsim bimirim 
û şîmendefirê nebînim. Dûkêla wê di kevalên min de diyar dibe, belê ew bi 
xwe, na.” ( Meryema , r. 15). 

Şîmendîfer, di nav hizr û xeyalên Meryemayê de ciyekî mezin digire. 
Meryema, pêvajoya jiyana xwe mîna şîmendîferekê û her mêrê ku di jiyana 
wê de cî girtine mîna îstasyonekê dibîne. Metaforekê di navbera wan de 
digeşîne. Meryema li bendê ye ku rojekê ew îstasyon ango ew mêr dê werê, 
wê ji vê tenêtiyê xilas bike û rahile wê bibe. Em ê wan îstasyonan di nava 
beşa “karakterên pênc mêran” de nîşan bidin. 

“Kî bersivan bide, gava ku ez di xelwetgehê de kirasê miriyan li kevalên 
xwe dikim, û sînga min bo kul û mereqan dibe senderîk? Hingê, bêdeng î 
ziman e, rawestiyan zeman e. Ji nû dizanim ku perdeya keçîniyê tu qîmet 
nîn e.” ( Meryema , r. 54). 

Meryema li ser kevalên xwe hem analîza nîgar û rengên wêneyên xwe 
dike hem jî analîza derûniya xwe û di ber re jî serpêhatiyên xwe yên di nava 
civakê de dike. Meryema, derzên rihê xwe yên ku ji serê wê bihurîne bi ke- 
valên xwe dide der. Di kevalên wê de yekê tîrmehê, derz, perdeyên qetandî, 
marên kore û dûkela şîmendîferê jê re bûbûne sembolên sereke. Herwiha 
navên kevalên wê jî ji serdemên jiyana wê pêk tên: “Dûkêla şîmendîferê”, 
“Sêva sor bi dara rût ve”, “Semyan”, “Bêkes”, “Şûnwar” û yên din. Merye- 
ma, li ser destnîgariyê ji xwe bawer e ku ew dikare di kevalên xwe de Xwedê 


bibînê an wenda bike. Ew ji mirovên ku kevalên wê dikirin gazinan dike ku 
di nava hemû kevalên wê de derz û perde hene lê kesekî ji wê pirsiyara wa- 
teyên wan sembolan nekirine, tenê ew berê xwe didine astên formî yên di 
kevalê de, nadine astên giyanî. Meryema, bi şûna kevalan de rastî zilamên 
ku di jiyana wê de cî digirin dibe, rastî Hejar, îslam û Kirmanc. Nivîskar, 
metaforekê di navbera kevalan û jiyana wê de pêk tîne. 

2.5. Meryema ango Kurdistan 

“Ev welat e jî ji keçîniyê hatiye xistin belê hêj em şanaziyê pê dibin ku 

welatê me ye. Ma tu ferq di navbera welat û keçê de heye?” ( Meryema , r. 51). 

Li gorî jêgirtina li jor û naveroka romanê em pê dihesin ku nivîskar di 
romanê de metafora welatê bindest, Kurdistan li ser Meryemayê ava kiriye. 
Herweha karakterên di nava romanê de jî serdemeke ku ji serê Kurdistanê 
de pêk çûye temsîl dikin. Weke tê zanîn ku berî dagirkeran ew di rewşeke baş 
de ye û hêviyên wê yên pêşerojê pîr û pak in. Piştî ku bi destê dagirkeran ve 
tê parçekirin ji raya xwe derdikeve. Ji bo rizgarkirina wê gelek rêbazan dice- 
ribînin lê her yek ji wan rêbazan bêhtir wê ji pakbûna wê dûr dixe. Dema her 
milet ji bo dewleta xwe serfiraziyê pêk tîne Kurdistan jî gelek azîneyan ji bo 
serfiraziya xwe diceribîne. Hin dibêjin çareserî di komunîzmê de ye ku îsla- 
mê Komunîst wê temsîl dike, hin dibêjin di olê de ye ku Hecî Hawar wê tem- 
sîl dike, hin dibêjin bi têkoşînê ku Hejarê Pêşmergê wê temsîl dike. Rêbaziya 
komunîzmê ji ber ku gel hêj bi hişê berê yê feodalîzmê de ye di nava gel de 
baş rûnane û nayê qebûlkirin. Rêbaza olê ji ber ku ne li gorî nijad û milet, li 
gorî olê tevgerê dike ew jî pêk naye. Rêbaza têkoşînê ji ber ku gelek mirovan 
ne li gorî xwestin û serfiraziya milet tenê li gorî kêfa xwe û ji bo berjewendiyê 
xwe diçe ew jî serfiraziyê pêk nayîne. Rêbaza hêviya ji dewletên mezin ji ber 
ku milet qayilî bindestiyê nabe ew jî encameke xweşik dernaxîne holê. Di 
ceribandina ango leqayî pev rasthatina wan rêbazan de gelek birînên mezin 
mîna enfalê tê de çêdibin. Herweha piştî gelek ceribandinan mîna van rêba- 
za xwe ya rastîn dibînin, xwe bi pêş de dixin, hemû tiştan fêr dibin lê vê carê 
jî ew birînên wê di nava serfiraziyê de janeke balkêş dide wê. Mîna karakterê 
Kirmanc ku ewyekî îdeal e lê ew jî ji mêraniya xwe derketiye. 

Nivîskar bi rêya Meryema rewşa Kurdistanê ya niha tîne ser zimên ku 
dema di bin zilma dagirkeran de bû miletê wê zêdetir qîmet didane hev. 
Niha gel ketiye ser rehetiyê û di nava Modernîzmê de hino hino adetên 
xwe, mirovahiyên xwe û taybetmendiyên xwe wenda dike. 

Herweha ji bo sererastkirina vê pirsgirêkê nivîskar mînaka Kirmanc 
dide me. Dema ku Meryema dixwaze herê welatekî din ku li wir bêkarî 
nîne, hejarî nîne, kevneşopên paşketî nîn in, tenê zilam hene belê ew jî di 


bin pergala wê derê de bûne mîna robotekî ku baweriya wan jî ne bi tariyê 
û perdeyan, bi ronahiyê û mirovatiyê heye rastî Kirmanc tê. Kirmanc çûye 
welatekî din ku ew der welatekî ciwan û paqij e, mafê hemû tiştî didine wan 
ku kî li wir bijî êreniyê pê dibin. Ew difikire ku ew hewceyî welatekî xwedî 
maf û mirovan e lê mêze dike ku ew welat ne mihtacî wî ye. Ji aliyê din jî 
difikire ku welatekî din ê bindest heye û navê wê Kurdistan e, welatê wî ye 
û pê hewce ye. Wê demê radibe û vedigere welatê xwe ku ji bo pêşketina wê 
alîkariyê bide wê. Meryema ku van gotinan ji Kirmanc dibihîse dev ji çû- 
yinê berdide û şanî me dide ku bi nik rehetiyê pirsgirêk nayêne çareserkirin 
em ê ji bo xweziyên dilê xwe, ne di bin bandora welatekî xerîb de li welatê 
xwe di azadiya xwe de biafirînin û xweşbûnê pêk werînin. 

2.6. Giringiya Meha Tîrmehê û Demsala Pêncan 

Nivîskar di nava romanê de piranî meha tîrmehê bi kar tîne. Meryema, 
di tîrmehê de ji dayik dibe, hemû serpêhatiyên wê di tîrmehê de destpê di- 
kin. Her qonaxa naskirina mêrên ku di jiyana wê de cî girtine di tîrmehê de 
derdikevine pêşiya wê. Çûyina Kirmanc a Ewropayê û vegerîna wî ya welêt 
di tîrmehê de pêk tê. Wekî ku demekê li Kurdistana Bakur zaro tomarî gel- 
heyê dikirin rojbûna wan bi tevayî yekê çileyê dinivîsandin li Kurdistana 
Başûr jî wê demê bi gelemperî rojbûna zaroyan yekê tîrmehê li gelheyê ha- 
tine nivîsandin. Rojbûna nivîskar bi xwe jî di nasnameyê de yekê tîrmehê 
ye. Nivîskar bi vê metaforê xwestiye ku li ser vê pirsgirêkê bisekine û wan 
rojan bînê bi bîranîn. 

Li heyamên zarokiya sehend, min bi kelegermî û tehreyî ji havînê hez 
dikir, ji hemû demsalên din bêtir, heya radê xîretê (...) Min bêqam ji havînê 
hez dikir, wê hizirê bike, hindek caran min ji xwe re digot: “Heger bi destê 
min be, ez ê havînê bikim salek û ne tenê demsalek.” ( Meryema , r. 15). 

Meryema heta 13 saliya xwe bi çavekî din li dinyayê dinêre, di nav xewn 
û xeyalan de ye. Ew difikire ku bi diya xwe Helîma û bavê xwe Dêwalî re 
li cem hev bin û pev re bijîn. Ew ji dinyayê hêvîdar e ku ew ê di siberojê 
de tiştên xweş diyarî wê bike. Mîna ku di jêgirtinên li jor de gotî, havînê ji 
hemû demsalên din bêtir hez dike. Jiyana xwe jî mîna demsala havînê dibî- 
ne. Dixwaze ku di salê de tenê ew demsal hebe ku jiyana wê jî bi wî rengî 
her tim xweş be. Lê di sêzdeh saliya xwe de havîn jî li ber çavê wê sar dibe; 
hêvî, daxwaz, xewn û xeyalên wê dişikin. Havîn li ber bawerî û hezkirinên 
wê xwe ranagire û baweriya wê ya bi her sê demsalên din jî qut dike. Loma li 
demsala pêncan ango bihûşta di nav hizr û hêviyên xwe de digere. Demsala 
pêncan ji bo wê wateya pêkhatina aramî, evînî, şadî û hezkirinê dide. Tiştên 
ku dixwestin lê pêk nehatibûn di nava wê demsala pêncan de bi hêviyê tov 


dide ku rojekê ew ê şîn bibin. Hêviya şînbûna jibîrkirina tenêtiyê, dagirtina 
valahiya hesreta dê û bavê xwe û yekî ku tenê ji bo wê jê hez bike, dike. 

3. Li Dijî Mêraniyê Avakirina Jinê 

Meryema, rastî zilamekî dibe ku ew, havîna wê û her sê demsalên wê 
yên din jî sar dike herwiha di demsala xwe ya pêncan de jî li çar zilaman 
rast tê: Kabîra ango Mihemedê Meyrê ku ew keçîniya wê jê distîne û dem- 
salên wê dikuje. Hejarê Pêşmerge ku ew jî jinan tenê ji bo seksê dibîne. 
îslamê Komunîst ku mejiyê wî ji feodalîteyê paqij nebûye. Hawarê îslam 
ku ew fanatîkekî olê ye. Kirmancê Kamîra ku Meryema wî li gorî dilê xwe 
dibîne lê mixabin ew jî ji mêraniyê ketiye. 

3.1. Kabira ango Mihemedê Meyrê 

“Narin, Kahirayî ez carekê tenê kuştim û hêdî hêdî fêrî jana kuştinê ki- 
rim (...) Erê, kê rêk da Kabirayê û hemû rêk li ber min girtin? Kê hêz da wî û 
ez bê hêz hiştim.” ( Meryema , r. 39-40). 

Meryema, hestên xwe yên ku hê sêzdeh salî bûyî bi vî avayî tînê ser 
zimên. Meryema, piştî ku bavê wê dimirê li ber destê jinbava xwe Men- 
coleyê dimîne. Di heman demê de Kabirayê ku bi navê Kabira bi hênceta 
derxistina Zarê Mezin yanî cin ku ji nava wê derxînê destdirêjî wê dike. Piştî 
wê destdirêjiyê, Kabira, Meryemayê ne tenê bêperdeya keçiniyê dihele, tiş- 
tên ciwan ên di cîhana wê de xewn, mereq, nav, dîrok, reftar û ramanan, 
hemûyan dişikîne. Meryema, di nav behra xwînê de dixeniqê, kesekî ji bo 
ku alîkariya wê bike, li derdora xwe nabîne, li ser bextê xwe yê reş jî bêdeng 
dimîne. Mirin ji wê re dibe daxwaza herî mezin lê ji ber bi/ji kurikekî avis 
dibe ji vê xwestina xwe dûr dikeve. Wî zarokî di nexweşxaneyekê de ji nava 
xwe derdixîne. Belê ew zarok çawa heta hetayî çûbe mirinê jî Meiyema wî di 
nava xwe de heta hetayê sax dihêle. Navê kevaleke xwe jî bi navê zaroyê xwe 
“Semyan” dide jiyandin. Kabira, di nava romanê de zihniyeta mêrên rojhi- 
lat dinimîne. Kabira, di nava civak û cimaetê de xwe misilmanekî bi îmana 
qewîn, paqij û pak dide naskirin lê belê ew mirovekî gemar, bêrûmet û ne- 
baş e û bi xapandina ola îslamê di nava civakê de ciyekî baş ji xwe re digire. 

3.2. Hejarê Pêşmerge 

“(...) û got: “îşev tu bûkî û ez zava me.” (...) Bi çavê xezebê temaşe dikir 
û bi selîqek tûj û axaftinek seyr şeva me -a ku gerek e taybet be- têk da, wî 
got: “Pere ji bo xerckirinê ye, neyar ji bo kuştinê ye û jin jî tenê ji bo ganê 
ye.” Ez guman dikim ku gotin a wî bi xwe be ji ber ku pêştir min bihîztibû.” 

( Meryema , r. 73-74). 


Piştî qeyrana Kabira, Meryema bi êşên di nava wê de mayî dest bi jiyane- 
ke nû dike. Karê destnîgariyê dike û bi kevala xwe ya bi navê “Şûnwar” tevlî 
pêşengeheke hunerî dibe. Li wê derê rastî Hejar dibe. Hejar di radeyeke baş 
de ye û xwedî karîzma ye. Têkiliyek di nava wan de destpê dike. Şeveke ku li 
hev germ bûn Hejar wan gotinên ku min li jorê nivîsandine dibêje. Meryema, 
têderdixîne ku ew ne li hevalekê digere ew li milk û malekî digere ku nêrîna 
wî ya li ser jinê tenê ganandin e. Jê dûr dikeve û têkiliya xwe bi wî re diqedî- 
ne. Meryema li ser vê bûyerê baweriya xwe ya li ser mêran dikuje û xwe wekî 
evîndareke dilrizî, dîl û sêwî dibîne. Hejar, di nava romanê de mêrên ku ji bo 
azadiya miletekî şer dikin û dixwazin ku ew milet ji bindestiya hemû tiştî xilas 
bibe, lê ji bandora zihniyeta mejiyên mêrên ku jiyana xwe di nava paqên xwe 
de û jiyanê tenê bi ganandinê dibînin dinimîne. 

3.3. îslamê Komunîst 

“Tu hez dikî ku ez ji pêşiyê ve bêm te, da tu ji keçîniyê bikevî û li dawiyê 
bi ser min de bimînî.” ( Meryema , r. 88). 

Xwediyê vê hevokê îslamê Komunîst e ku Meryema di pêşengehê de 
pêrgî wî tê. îslam, xortekî çavşîn, qeşeng, rewşenbîr û hezkiriyê tabloyan e. 
Ev taybetmendiyên wî bala Meryemayê dikişîne û ji wî hez dike. Qonaxe- 
ke evînê ya nû di navbera wan de destpê dike. Gelek caran hev dibînin û 
her şev bi telefûnê pev re diaxivin. Lê ew evîn jî ji ber ku îslam, di nav hin 
têgehên mêran de têk diçe û dixwaze ku ji paş ve werê wê lê dema ku Mer- 
yema dixwaze ew ji pêş ve werê wê, ew gotina wî a ku min li jor nivîsandiye 
dibêje û dawî dibe. Meryema derbeke din ji mêran dixwe, aqilê wê nagire 
ku mirovekî komunîst çawa gotineke wisa bibêje û di vî fikrî de be. Ji xwe 
re soz dide ku careke din bi tu mêran re têkiliyê neke. îslamê Komunîst, di 
romanê de zihniyeta mejiyê mêrên ku jiyana xwe li ser îdeolojiyeke mafên 
mirovan derbas kiriye û hatiye pêlinga rewşenbiriyê lê hê jî ji bandora hiz- 
rên feodalîteyê xilas nebûyî dinimîne. 

3.4. Hecî Hewar 

Piştî derblêdana îslamê Komunîst, Meryema hewl dide ku xwe biparê- 
ze û êdî nekeve têkiliya tu bûnewerên nêr de. Heta radeyekê di ser vê hizrê 
de dimîne. Lê ew xwe, xwedî kişandiya janine mezin, hunermend dibîne û 
ji bo hunerê jî hezkirinê merc dipejirîne, naxwaze ku xwe bêevîn bihêle. Lê 
ji ber ku birînên wê yê bi herdu zilaman re nehatine jibîrkirin pêşgiriya xwe 
ji bo yên bên distîne. 


Bi pirsyarek sade û rewa, ji bo mebest, min gumana xwe bi yeqîna wî 
pîva, min got: “Hecî Hawar, guneh li cem min ew e, dema ku kesek bêrêziyê 
li kesek din dike. Lê guneh li cem te çi ye? Wî bi awayeke jixwerazî bersiva 
min da, got: “Meryema, guneh li nik min ew e ku kesek zinayê bike.” (Mer- 
yema, r. 101). 

Meryema bi hevaleke xwe re dest bi bazirganiyê dike. Birayê hevala wê 
Hawar, bi riya xwişka xwe Meryemayê nas dike û dilê xwe berdide wê. Lê 
jiyana hizrên wan ne yek in; Meryema ji aliyê baweriya olî ve bêbawer e, 
Hawar jî bi baweriyeke tekûz baweriya olê dike. Dixwaze ku Meryema des- 
malê bide serê xwe, nimêj bike, rojî bigire û li gorî ferz û peyrewên îslamê 
bijî û dawîyê bi wê re bizewice lê Meryema wî bi vî awayî qebûl nake. Hawar 
ji derdê evîndariyê dikeve nav cihan de. Wî li nexweşxaneyê radizînin. Ew ê 
ku her tim jiyana xwe li gorî sunet û Qur’anê dikudand û ji devê wî selawat 
nediketin niha ji derdê evînê, tenê navê evîndara xwe dinehwirîne. Piştî ku 
ew ji nexweşxaneyê derdikevê Meryema wateya gunehê ya li cem xwe jê re 
dibêje û dixwaze ku ew jî guneha herî mezin li cem xwe jê re bibeje. Dema 
ku Hawar bersiva zînayê didiyê de, Meryema xwe ji wî bi dûr dixe û dev 
ji bazirganiyê berdide. Hawar, di romanê de bîr û baweriya mejiyê mêrê 
ku jiyana xwe bi fanatîkbûna olê ve dijî lê ji bo hesteke xwe dev ji ola xwe 
berdaye dinimîne. 

3.5.Kirmancê Kamîrê 

Meryema di nav van alozên ku hatine serê wê de hê jî bi hestên xwe yê 
rasteqîne, bi dilê xwe yê mezin, bi bêhneke fireh li benda pêkhatina hêvi- 
yekê bû ku kesek hebe û ji bo wê ji wê hez bike. Ew kes ku eniya wê û çavên 
wê maç bike û biselmîne ku hê jî zanibe maçên bêguneh hene. Xwe ji bo xa- 
tirê wî kesî û wê hezkirinê zindî dibîne, û wan dike sedema nekuştina xwe. 

“Xwezî te ez bidîtama, te bigota qey berî hingê min tu zilam nedîtine, 
min ji bîr kiribû ka tuxmê zilaman çi bi serê min de anî.” ( Meryema , r. 112). 

Meryema vê gotinê ji bo Kirmancê Kamîrê dibêje. Dema ku Meryema 
hêviyên xwe ji welatê xwe dibire û biryarê dide ku herê Ewropayê. Ji bo ku 
wêneyên pasaportê bikişîne diçe studyoyê û li wir rastî serpêhatiya xwe ya 
dawî, Kirmanc tê. Kirmanc ji welatê Swêdê vegeriyaye welatê xwe û li wir bi 
cî bûye. Kirmanc, evîneke pak û durist li ser Meryemayê xwedî dike. Mer- 
yema jî ji wî hez dike, baweriyê pê tîne. Ji bo ku ji tenêtiya xwe rizgar bibe 
wî nêzî xwe dibîne û daxwaza jiyaneke hevbeş û bi hevre dike. Lê li wir jî 
ew xewn hildiwişe. Kirmanc naxwaze bi Meryemayê re bizewice. Piştî evîn- 


dariyê, daxwuyaniya Kirmanc ê ku di romanê de karakterê tekûz dinimîne, 
dawiya romanê tîne: 

“Got ez nikarim te mehre bikim, ji ber ku ez bi kêrî te nayêm. Ez birîn- 
dar im, di şerê birakujiyê de fîşekek li nav lingên min ket û demara mêraniyê 
qetandiye!” ( Meryema, r. 114). 

4. Encam 

Ji van hemû dane û agahiyan em digihijîne vê encamê ku Sebrî Silê- 
vanî, di hemû deman de ji bo ku serleheng di jiyanê de cî bigire şerekî 
mezin bi tenêtiyê, jiyanê, civakê û mêran re dike. Li gel her çiqasî bi neser- 
ketinê be jî têkoşîna azadiya zayenda jinê bi me dide bihîstin ku mafê jinê 
ji aliyê mêran ve, di nava civakê de hatine mehandin. Sebrî Silêvanî, li ser 
navê jinên başûrî yên kurd rexneyekê li civaka nêr a kurdên başûr dike û 
her yek ji wan karakterên nêr jî xwediyê nimandineke îdeolojîk in ku Kur- 
distanê jî dinimînin. Herweha bi me pê dihisîne ku haya me ji civakeke pûç 
ya ku bi mêraniyê çêbûye heye ku jinê di nava civakê de biyanî dike. Ku yek 
li berhemê dinêre, rêgezên civakî yên ku nivîskar di bin bandora wan de 
mayî ye bi awayeke direfşî hatine nivîsîn. Ku em li pey wan direfşên di nava 
berhemê biçin, em dibînin ku nivîskar serpêhatî û nêrînên di nava jiyana 
xwe de bi kar anîne û nivîsandine. Ji ber wê yekê ji bo analîzê em nikarin 
vê kîtekîtê piştçav bikin. Ji ber ku serleheng jiyana xwe li gorî serpêhatiyên 
xwe yên li ser mêran diguherîne, li gorî min, nivîskar her çiqas ku di ro- 
manê de pirsgirêkên jinê ji devê jinekê jî bike, xuya dike ku ew dîsa jinê ji 
bindestiya mêran xilas nake û serlehengê dişîne nav tenêtiya wê. 

